b"\n_START_ARTICLE_\nBandera de Sant Ferriol\n_START_SECTION_\nHist\xc3\xb2ria\n_START_PARAGRAPH_\nL'Ajuntament va iniciar l'expedient d'adopci\xc3\xb3 de la bandera el 26 de mar\xc3\xa7 de 2003. La bandera va ser aprovada el 16 de maig de 2003 i publicada al DOGC n\xc3\xbam. 4091 el 6 de juny del mateix any._NEWLINE_La bandera est\xc3\xa0 basada en l'escut her\xc3\xa0ldic de la localitat: el fons \xc3\xa9s de color verd clar (el de l'escut \xc3\xa9s de sinople), i les figures presents a l'escut s\xc3\xb3n transformades en peces: l'espasa i la b\xc3\xb3ta d'or esdevenen pals de color groc, i l'alzina de sable, en un pal de color negre, aquest \xc3\xbaltim m\xc3\xa9s ample que els dos anteriors."